BR พุ่งแรง 8% หลังโชว์งบไตรมาส 1 กำไรโตเฉียด 9 เท่าตัว!
BR พุ่งแรง 8% หลังโชว์งบไตรมาส 1/65 กำไรโตเฉียด 9 เท่าตัว! อานิสงส์ส่วนแบ่งเงินลงทุน-รายได้เพิ่มหนุน
BR พุ่งแรง 8% หลังโชว์งบไตรมาส 1/65 กำไรโตเฉียด 9 เท่าตัว! อานิสงส์ส่วนแบ่งเงินลงทุน-รายได้เพิ่มหนุน
10 พ.ค. 2565

ผู้สื่อข่าวรายงานว่าวันนี้ (10 พ.ค. 2565) ราคาหุ้นบริษัท บางกอกแร้นช์ จำกัด (มหาชน) หรือ BR ณ เวลา 10:16 น. อยู่ที่ระดับ 3.24 บาท เพิ่มขึ้น 0.24 บาท หรือ 8% โดยทำจุดสูงสุดที่ 3.32 บาท และทำจุดต่ำสุดที่ 3.20 บาท ด้วยมูลค่าการซื้อขาย 66.99 ล้านบาท

สำหรับราคาหุ้นที่ปรับตัวขึ้นบนกระดานคาดจะมาจากนักลงทุนเข้ามาเก็งกำไร หลังบริษัทฯ รายงานผลประกอบการงวดไตรมาส 1/2565 มีกำไรสุทธิอยู่ที่ 61.64 ล้านบาท เพิ่มขึ้น 885.89% จากงวดเดียวกันของปีก่อน ที่อยู่ 6.25 ล้านบาท โดยกำไรที่เพิ่มขึ้นมานั้น เนื่องจากบริษัทฯ มีรายได้จากการขายเพิ่ม รวมถึงส่วนแบ่งกำไรจากเงินลงทุนในการร่วมค้า ที่มากขึ้นกว่าช่วงเดียวกันของปีก่อน